नेपालमा विगत ४० वर्षदेखि व्यवसायीक रुपमा फूल खेतीको शुरुवात भएको हो । व्यवसायीक रुपमा शुरु हुनु भन्दा अगाडि आफ्नो व्यक्तिगत प्रयोजनको लागि घर छेऊ–छाऊ आँगनका डिलहरुमा फूल रोपिने गरिन्थ्यो । यसको महत्वलाई बुझेर अहिले नेपालका करिव ६ सय ५० व्यवसायीहरु नर्सरी उत्पादन र सयौं कृषकहरु फूलखेती तथा व्यापारतर्फ लागेका छन् । तैपनि वार्षिक करोडौंको व्यापार हुने यसको मागलाई धान्न नसकेर दशैं तिहार जस्ता चार्डपर्वहरुमा भारतबाट पनि आयात गरिने गरिएको छ ।
